
Na temelju Odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije od 17. veljače 2022. godine ( „ Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20, 5/21), Odluke o izmjeni odluke o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije i odluke Školskog odbora od 28. rujna 2026. godine, Srednja škola Obrovac objavljuje

JAVNI NATJEČAJ
za davanje u zakup prostora škole
za postavljanje aparata za kavu i ostalih toplih napitaka i rashladnog uređaja za hladna pića i grickalice

I.
PREDMET

Predmet javnog natječaja je davanje u zakup dijela prostora hodnika u prizemlju Srednje škole Obrovac na adresi Petra Zoranića 10, Obrovac, OIB: 98806653369 (u daljnjem tekstu – Škola), prizemlje, lijevo od ulaza u zbornicu, za potrebe postavljanja jednog aparata za kavu i ostale tople napitke te jednog aparata za hladna pića i grickalice, ukupno dva (2) aparata (u daljnjem tekstu – aparati), i to prema površini prostora kojeg zauzima aparat, a koja prema izračunu iznosi 2 m2, s priključkom električne energije (u daljnjem tekstu – Natječaj). Instalacija aparata, održavanje i servisiranje ide na trošak ponuditelja.
Aparati moraju biti novi, zdravstveno i tehnički ispravni za rad i korištenje.
Ponuditelj je dužan osigurati svakodnevnu podršku u radu aparata te servisnu uslugu na razini 24 sata.
Ponuditelj je dužan održavati higijenske uvjete aparata u skladu s pozitivnim sanitarno-higijenskim propisima te je odgovoran za njihov ispravan rad.
Djelatnici ponuditelja koji dolaze u dodir s aparatima moraju imati uredne zdravstveno-sanitarne isprave.

II.
MINIMALNI POČETNI IZNOS ZAKUPNINE

Minimalni početni iznos zakupnine za smještaj po aparatu iz točke I. ovog Poziva iznosi 126 eura mjesečno.
Režijski troškovi uračunati su u iznos zakupnine.
Ponuditelj u cijelosti snosi troškove nastale održavanjem i servisiranjem aparata, te se obvezuje kvarove i zastoje otkloniti u roku od 24 sata od dojave kvara, a iznimno u roku od 48 sati, ako se radi o većem kvaru.

Plaćanje zakupnine je najkasnije do 15-og u mjesecu za prethodni mjesec, po izdanom računu od strane računovodstva Škole.

III.
VRIJEME ZAKUPA

Prostor za aparate daje se u zakup na određeno vrijeme od 1. studenog 2026. do 30. lipnja 2027. godine s obvezom potpisivanja ugovora.
Pravo sudjelovanja imaju sve pravne i fizičke osobe (obrtnici).


IV.
UVJETI NATJEČAJA

Aparati moraju zadovoljiti minimalne tehničke karakteristike, i to:

· više mogućnosti odabira toplih napitaka na bazi instant kave, espresso kave, mlijeka, čokolade, čaja, odnosno u ponudi obvezno moraju nuditi pripravljene napitke: instant kava, espresso kava, kava s mlijekom, cappuccino, čokoladni napitak, čaj i druge mogućnosti uz doziranje šećera,
· različite vrste naplatnih sustava koje u potpunosti mogu zadovoljiti korisnike: sustav naplate kovanicama i/ili papirnatim novcem, uz obavezni povrat razlike novca,
· nije dopuštena ponuda alkoholnih i energetskih pića.
· više mogućnosti odabira hladnih napitaka, vode, prirodnih sokova i gaziranih pića
· više mogućnosti slanih i slatkih grickalica, čokoladica, barova od žitarica i biskvitnih grickalica

V. SADRŽAJ PONUDE

Pisane ponude za sudjelovanje u Pozivu moraju sadržavati:
· ime, prezime, OIB i adresu prebivališta za fizičke osobe (obrtnike), odnosno naziv tvrtke, OIB, adresu
sjedišta tvrtke, ime i prezime osobe ovlaštene za zastupanje (za pravne osobe), u proizvoljnoj formi
· presliku osobne iskaznice za fizičke osobe, odnosno presliku izvatka iz sudskog registra za pravne osobe,
odnosno obrtnice za fizičke osobe (obrtnike) (izvadak iz sudskog registra i obrtnica ne smiju biti stariji od 3 mjeseca, od dana objave ovog Poziva, osim u iznimnim slučajevima o čemu odlučuje Povjerenstvo),
· jasno navedenu visinu ponude mjesečne zakupnine (navesti je li ponuda za jedan ili dva aparata) izražene u eurima, u proizvoljnoj, jasnoj i nedvosmislenoj formi
· prodajni asortiman aparata koji se namjerava ponuditi s pripadajućim jediničnim cijenama,
· kontakt podatke ovlaštene osobe ponuditelja (broj mobitela, mail adresa), u proizvoljnoj formi.

Pravo prednosti za sudjelovanje u Natječaju, sukladno odredbama Zakona o zakupu i kupoprodaji poslovnog prostora („NN“, br. 125/11, 64/15, 112/18), ostvaruju osobe iz članka

132. Zakona o hrvatskim braniteljima iz Domovinskog rata i članovima njihovih obitelji („NN“, br. 121/17, 98/19 i 84/21, 156/23), ako se u svojoj prijavi na Poziv pozovu na to pravo, ako udovolje uvjetima natječaja te prihvate najveći ponuđeni iznos zakupnine.
Ponuditelji koji se pozivaju na pravo prednosti u ponudi za Poziv moraju dostaviti dokument/e kojima dokazuju odgovarajući status za ostvarivanje prava prednosti pri zakupu poslovnog prostora, sukladno propisima koji reguliraju navedenu materiju.


VI.
ROK ZA DOSTAVU PONUDE

Rok za podnošenje ponuda je 8 dana od dana objave Natječaja, bez obzira na način dostave, odnosno rok počinje teći od 7. 10. 2026. i traje do 15.10.2026. godine u 10:00h.
Natječaj se objavljuje na oglasnoj ploči i na mrežnim stranicama Srednje škole Obrovac (https://ss-obrovac.hr/o-skoli/javni-pozivi/ )
Pisane ponude dostavljaju se zemaljskom poštom preporučeno ili neposredno predaju u tajništvo Školu, u zatvorenoj kuverti s naznakom ˝NE OTVARAJ – PONUDA ZA NATJEČAJ˝ na adresu:
SREDNJA ŠKOLA OBROVAC,  Ul. Petra Zoranića 10, 23 450 Obrovac.

Do navedenog roka za dostavu (15.10.2026. godine u 10:00), ponuda mora biti dostavljena i zaprimljena od strane Škole, bez obzira na način dostave.
Ponuditelj snosi posljedice nepravovremene dostave njegove ponude.
Ponude koje nisu zaprimljene u propisanom roku za dostavu ponude neće se evidentirati kao pristigle.
Otvaranje ponuda će se održati dana 16. 10 2026. godine u 10 h u uredu ravnatelja Srednje škole Obrovac.
Otvaranje ponuda nije javno.

VII. ODABIR PONUDE

Najpovoljnijom ponudom smatrat će se ona ponuda koja, uz ispunjenje uvjeta iz Poziva, sadrži najveći iznos ponuđene zakupnine (minimalni mogući ponuđeni iznos zakupnine je 126 eura mjesečno po aparatu).
U slučaju da pristigne više ponuda s istim, najvišim iznosom ponuđene zakupnine, nadmetanje se nastavlja između tih ponuditelja iskazivanjem većeg iznosa ponuđene zakupnine u pisanom obliku, o čemu će zainteresirani subjekti biti prethodno obaviješteni, nakon završenog postupka otvaranja ponuda.
U slučaju da pristigne samo jedna valjana ponuda, ista može biti izabrana.
VIII.
RAZLOZI ISKLJUČENJA PONUDE
Neće se razmatrati:
· nepravovremene i nepotpune ponude,
· ponude koje ne ispunjavaju uvjete iz Natječaja,
· ponude fizičkih i pravnih osoba koje su dužnici po osnovi javnih davanja o kojima službenu evidenciju vodi Ministarstvo financija – Porezna uprava.

Škola ( Školski odbor) zadržava pravo poništiti Natječaj ili dio Natječaja, odnosno ne prihvatiti niti jednu ponudu bez posebnog obrazloženja.



IX.
OBAVIJEST O ODABIRU ILI PONIŠTENJU

Odluka o davanju u zakup ili Odluka o poništenju Natječaja dostavlja se svim sudionicima javnog natječaja nakon odluke Školskog odbora.
X.
SKLAPANJE UGOVORA

S ponuditeljem čija je ponuda odabrana kao najpovoljnija, ravnatelj Škole sklopit će ugovor o zakupu prostora za smještaj aparata.
Zakupnik s kojim će biti zaključen ugovor o zakupu prostora za smještaj aparata ne može isti dati u podzakup, odnosno treba poštovati uvjete korištenja prostora sukladno zakonskim i podzakonskim aktima koji reguliraju navedenu materiju.

XI.
ZAŠTITA OSOBNIH PODATAKA

U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakona o provedbi Opće uredbe o zaštiti podataka ( NN 42/18) prijavom na ovaj Poziv, odnosno dostavom ponude Školi prema navedenim uvjetima, ponuditelj daje privolu za prikupljanje i obradu osobnih podataka iz cjelokupne dokumentacije, a sve u svrhu pripreme, provedbe i realizacije predmeta natječaja.



Povjerenstvo za provedbu javnog natječaja


Dostaviti:
· Oglasna ploča i web stranica Škole
· Pismohrana
